## Odluka o odobrenju eksploatacijskog polja ugljikovodika "PSP Okoli"

### NN 155/2008 (30.12.2008.), Odluka o odobrenju eksploatacijskog polja ugljikovodika "PSP Okoli"

VLADA REPUBLIKE HRVATSKE

4219

Na temelju članka 9. stavka 2. i članka 31. stavka 2. Zakona o rudarstvu (»Narodne novine«, br. 27/91, 26/93, 92/94, 35/95 i 114/2001), Vlada Republike Hrvatske je na sjednici održanoj 24. prosinca 2008. godine donijela

ODLUKU

O ODOBRENJU EKSPLOATACIJSKOG POLJA UGLJIKOVODIKA »PSP OKOLI«

I.

1. Odobrava se trgovačkom društvu Podzemno skladište plina d.o.o., Zagreb eksploatacijsko polje ugljikovodika »PSP Okoli«.

2. Eksploatacijsko polje ugljikovodika »PSP Okoli« nalazi se u Zagrebačkoj županiji, Općina Križ i Sisačko-moslavačkoj županiji, Općina Velika Ludina.

3. Eksploatacijsko polje ugljikovodika »PSP Okoli«, nalazi se dijelom unutar odobrenog eksploatacijskog polja ugljikovodika »Okoli«, odobrenog Rješenjem Republičkog sekretarijata za privredu, Zagreb, broj: 07-5703/2-1967, od 21. studenoga 1967. godine pravnom predniku trgovačkog društva INA – Industrija nafte d.d., Zagreb i dijelom unutar odobrenog istražnog prostora ugljikovodika »Sava«, odobrenog Odlukama Vlade Republike Hrvatske, klase: 310-01/97-02/01, urbroja: 5030116-97-13, od 23. listopada 1997. godine, klase: 310-05/00-02/04, urbroja: 5030116-00-2, od 14. prosinca 2000. godine i klase: 310-05/00-02/04, urbroja: 5030116-05-2, od 10. studenoga 2005. godine trgovačkom društvu INA – Industrija nafte d.d., Zagreb.

Eksploatacijsko polje ugljikovodika »PSP Okoli«, površine 510,00 ha, ima oblik nepravilnog sedmerokuta omeđenog spojnicama vršnih točaka A, B, C, D, E, F i G koordinata, kako slijedi:

|  |  |  |  |
| --- | --- | --- | --- |
| Oznaka  točke | Koordinate točaka | | Dužina  stranica, m |
| y | x |
| A | 6 381 000,00 | 5 052 000,00 |  |
|  |  |  | 2 500,00 |
| B | 6 383 500,00 | 5 052 000,00 |  |
|  |  |  | 2 147,09 |
| C | 6 385 400,00 | 5 051 000,00 |  |
|  |  |  | 1 000,00 |
| D | 6 385 400,00 | 5 050 000,00 |  |
|  |  |  | 900,00 |
| E | 6 384 500,00 | 5 050 000,00 |  |
|  |  |  | 2 282,54 |
| F | 6 382 500,00 | 5 051 100,00 |  |
|  |  |  | 1 500,00 |
| G | 6 381 000,00 | 5 051 100,00 |  |
|  |  |  | 900,00 |
| A | 6 381 000,00 | 5 051 100,00 |  |

4. Na trgovačko društvo Podzemno skladište plina d.o.o., Zagreb odobrenjem eksploatacijskog polja ugljikovodika »PSP Okoli«, prelaze i sva prava i obveze iz Zakona o rudarstvu, s osnova podzemnog skladištenja prirodnog plina u geološkim strukturama, koja se odnose na dijelove odobrenog eksploatacijskog polja ugljikovodika »Okoli« i istražnog prostora ugljikovodika »Sava«.

5. Do 28. veljače 2009. godine trgovačko društvo Podzemno skladište plina d.o.o., Zagreb, dužno je stabilizirati vršne točke eksploatacijskog polja ugljikovodika »PSP Okoli« i isto priključiti na državnu geodetsku izmjeru, te o tome obavijestiti Ministarstvo gospodarstva, rada i poduzetništva.

6. Rok u kojem trgovačko društvo Podzemno skladište plina d.o.o., Zagreb mora ishoditi rudarsku koncesiju za izvođenje rudarskih radova eksploatacije ugljikovodika na eksploatacijskom polju »PSP Okoli«, sukladno odredbama članka 42. Zakona o rudarstvu, je 31. prosinca 2009. godine.

7. Ovo Odluka vrijedi do 31. prosinca 2045. godine.

8. Eksploatacijsko polje ugljikovodika »PSP Okoli« upisano je u knjizi IV., list 95. katastra eksploatacijskih polja Ministarstva gospodarstva, rada i poduzetništva.

9. Trgovačko društvo Podzemno skladište plina d.o.o., Zagreb dužno je provjerenim rudarskim projektno-tehnološkim rješenjima predvidjeti eksploataciju ugljikovodika na eksploatacijskom polju »PSP Okoli« na način da isto ne ometa izvođenje rudarskih radova eksploatacije ugljikovodika na eksploatacijskom polju »Okoli«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 310-05/08-03/01

Urbroj: 5030105-08-1

Zagreb, 24. prosinca 2008.

Potpredsjednica Vlade i
ministrica obitelji, branitelja i međugeneracijske solidarnosti
Jadranka Kosor, dipl. iur., v. r.

Odluka, NN 155/2008-4219